b'\n_START_ARTICLE_\nVila Katarina\n_START_PARAGRAPH_\nVila Katarina je bila ne-strokovna, ne-profitna in ne-institucionalna galerija v Ljubljani. Delovala je od leta 1988 do 1998 in nato s presledki \xc5\xa1e do 2005. Ustanovila in vodila jo je Milena Kosec. V 90. letih je bila aktualen zasebni razstavni prostor predvsem za kiparske razstave v obi\xc4\x8dajnem bivalnem in vrtnem okolju za razliko od takrat mo\xc4\x8dno uveljavljene bele galerijske kocke. Bila je prizori\xc5\xa1\xc4\x8de novih umetni\xc5\xa1kih iskanj, prostorskih postavitev in ve\xc4\x8dplastnih dogodkov. S svojim delovanjem je ru\xc5\xa1ila do tedaj uveljavljene predstave o galerijski dejavnosti in kiparstvu. Pobudnica kiparskih razstav v vrtu je bila kiparka Rene Rusjan. Najve\xc4\x8dkrat je razstavljala in vpeljevala nove pristope kiparka Anja Anamarija \xc5\xa0majdek.   _NEWLINE_\xc5\xa0e pred javnim delovanjem galerije je leta 1987 prvi razstavljal kipar Janez Pirnat in s tem vzpodbudil galerijsko dejavnost.\n_START_SECTION_\nKiparske razstave v notranjih prostorih:\n_START_PARAGRAPH_\nJanez Boljka: Bronaste plastike in oljne slike,1988,_NEWLINE_Tone Dem\xc5\xa1ar, Reliefi in plastike (glina), 1988,_NEWLINE_Peter \xc4\x8cerne, Plastike (barvan les,barvana \xc5\xbegana glina), 1989,_NEWLINE_Lujo Vodopivec: Kopija privatnega, kopija realnega (prostorska postavitev kipov), 1993,_NEWLINE_Mirko Bratu\xc5\xa1a (kipi) in Silvester Plotajs Sicoe (slike): Nova dela, 1995,_NEWLINE_Anamarija \xc5\xa0majdek: Salonski portretki, 1995.\n_START_SECTION_\nKiparske razstave v vrtu:\n_START_PARAGRAPH_\nPrva je razstavljala kiparka Rene Rusjan: Kipi in odprti prostor, 1990. _NEWLINE_Sledila je serija razstav Mladi slovenski kiparji: _NEWLINE_Mirko Bratu\xc5\xa1a in Darko Golija: Kipi v vrtu, 1991, _NEWLINE_Jo\xc5\xbee Bar\xc5\xa1i: Kiparska razstava, 1993 in _NEWLINE_Du\xc5\xa1an Zidar: Mimikrija kontinentov, 1994.  _NEWLINE_Njim je sledila kiparka Dragica \xc4\x8cade\xc5\xbe: Poletni vrt, 1994   _NEWLINE_in \xc5\xa1e razstavi po zaklju\xc4\x8dku delovanja:  _NEWLINE_Roman Mak\xc5\xa1e: PERGOLA / POLETJE / VILA KATARINA 2004,  _NEWLINE_Dragica \xc4\x8cade\xc5\xbe: Zgodba o drevesu, Vrtni ambient, 2005.\n_START_SECTION_\nNovi pojavi - posebne postavitve in dogodki:\n_START_PARAGRAPH_\nChristof Zirkelbach: Ambienti, sobe,1989,_NEWLINE_Anamarija \xc5\xa0majdek in Bo\xc5\xa1tjan Novak: Sne\xc5\xbeni kipi, Pokljuka, 1992,_NEWLINE_Anamarija \xc5\xa0majdek: Dra\xc5\xbeba tortnih - pojejmo jih - umetnin, _NEWLINE_Hotel Lev, Ljubljana, 1992,_NEWLINE_Anamarija \xc5\xa0majdek: Grafi\xc4\x8dni odtisi, 1995,_NEWLINE_Rene Rusjan:  Luknje v prostoru, luknje v \xc4\x8dasu (dnevna in no\xc4\x8dna postavitev), 1996,_NEWLINE_Bogdana Herman, Milena Kosec, Anamarija \xc5\xa0majdek: Praholovci, 1996,_NEWLINE_Vlasta Delimar: Razstava in performance, 1996,_NEWLINE_Nives Zalokar: Omara 1997,_NEWLINE_Giovani Morbin SUPERFICIE TOTALE, 1998,_NEWLINE_\xc5\xbdiga Okorn: Podoba tvoje odprtosti, 1998 - \xc5\xa1e traja_NEWLINE_Neboj\xc5\xa1a \xc5\xa0eri\xc4\x87 - \xc5\xa0oba: Monta\xc5\xbea satelitske antene (v organizaciji galerije \xc5\xa0KUC pod vodstvom Gregorja Podnarja), 1999. _NEWLINE_Na zelenjavnem vrtu Vile Katarina je bila 14. maja 1992 rojena Dr\xc5\xbeavica Pti\xc4\x8djestra\xc5\xa1ilna. Milena Kosec je bila imenovana za njeno uradno poobla\xc5\xa1\xc4\x8deno posve\xc4\x8denko. Za potrebe Dr\xc5\xbeavice Pti\xc4\x8djestra\xc5\xa1ilne je ing. Marko Peljhan, Projekt Atol  8. junija 1998 ob 20.30 z zelenice pred Vilo Katarina izstrelil raketo MONOLIT. _NEWLINE_Skupinska razstava Svetlobni kipi v vrtu, 1998  naj bi zaklju\xc4\x8dila galerijsko dejavnost v Vili Katarina. Na njaj so razstavljali: Bo\xc5\xa1tjan Drinovec, Darko Golija, Robert Ograjen\xc5\xa1ek, Rene Rusjan, Primo\xc5\xbe Seli\xc5\xa1kar, Mojca Smerdu in Anamarija \xc5\xa0majdek.'